**สรุปหัวข้อ:** ปาฐกถาพิเศษ ปณิธานสมเด็จย่า ต้นแบบการดูแลสุขภาพของมวลมนุษยชาติ

**วิทยากร:** รศ.นพ.อภิชาติ จิระวุฒิพงศ์ รองคณบดีฝ่ายโรงพยาบาล คณะแพทยศาสตร์ มหาวิทยาลัยขอนแก่น

“Health is human right” ทุกคนมีสิทธิในการมีสุขภาพที่ดี แต่ไม่ใช่ทุกคนที่สามารถเข้าถึงสิทธิพื้นฐานได้ทุกคน มีประชาชนประมาณ 400 ล้านคนในโลกนี้ที่ยังไม่สามารถเข้าถึงสิทธิพื้นฐานด้านสุขภาพได้ แต่ประชาชนในประเทศไทยได้รับสิทธิพื้นฐานทางสุขภาพ ด้วยพระมหากรุณาธิคุณจากพระบรมวงศานุวงศ์ในราชวงศ์ของไทยที่ให้ความสนพระทัยในสุขภาพของประชาชน รวมทั้งสมเด็จพระศรีนครินทราบรมราชชนนี หรือ “สมเด็จย่า”ที่ทรงสนพระทัยในเรื่องสุขภาพของประชาชนตลอดมา

“สมเด็จย่า”ทรงดำเนินพระจริยวัตรในการดูแลสุขภาพทั้งของพระองค์ พระโอรส พระธิดา และประชาชน ส่วนพระองค์ทรงมีกิจกรรมในการดูแลพระองค์ด้านร่างกาย โดยริเริ่มการเล่นกีฬาเปตองในผู้สูงอายุ รวมทั้งดูแลพระโอรสและพระธิดาให้มีพลานามัยสมบูรณ์ ด้านสุขภาพจิต พระองค์ทรงงานอดิเรกในการปั้นพระพุทธรูป ปลูกต้นไม้ ทำอาหาร วาดภาพ และปักครอสติส ส่วนภาระกิจด้านสาธารณสุข ในปี 2500 ทรงก่อตั้งมูลนิธิโรคเรื้อน และรับเป็นองค์อุปถัมภ์ผู้ป่วยโรคเรื้อน ปี 2523 ก่อตั้งมูลนิธิขาเทียม ในสมเด็จ

พระศรีนครินทราบรมราชชนนี และตั้งกองทุนสมเด็จพระศรีนครินทราบรมราชชนนี เมื่อวันที่ 23 ตุลาคม 2523 เพื่อพัฒนาการพยาบาล โดยเริ่มที่ศิริราชพยาบาล และตั้งมูลนิธิรางวัลพระศรีนครินทราบรมราชชนนีในพระบรมราชูปถัมภ์ โดยมอบรางวัลให้ทั้งพยาบาลในประเทศไทยและต่างประเทศ

นอกจากนี้พระราชกรณียกิจเพื่อสุขภาพของประชาชนที่ห่างไกล ในปี 2512 ทรงก่อตั้งมูลนิธิแพทย์อาสาสมเด็จพระศรีนครินทราบรมราชชนนี ชื่อย่อ พอ.สว.  เป็นกิจการแพทย์ที่ตั้งขึ้นตามพระราชดำริของ[สมเด็จพระศรีนครินทราบรมราชชนนี](https://th.wikipedia.org/wiki/%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%A8%E0%B8%A3%E0%B8%B5%E0%B8%99%E0%B8%84%E0%B8%A3%E0%B8%B4%E0%B8%99%E0%B8%97%E0%B8%A3%E0%B8%B2%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%8A%E0%B8%99%E0%B8%99%E0%B8%B5) ที่ได้ทรงพบเห็นความยากลำบากของราษฎร ในด้านการ[สาธารณสุข](https://th.wikipedia.org/wiki/%E0%B8%AA%E0%B8%B2%E0%B8%98%E0%B8%B2%E0%B8%A3%E0%B8%93%E0%B8%AA%E0%B8%B8%E0%B8%82) อาสาสมัคร พอ.สว. ทุกคนจะสวมเสื้อสีเทา กระเป๋าเสื้อสีเขียว มีเครื่องหมายของหน่วยแพทย์อาสาสมเด็จพระศรีนครินทราบรมราชชนนี ประชาชนจะเรียกขานอาสาสมัครเหล่านี้ว่า “หมอกระเป๋าเขียว”เป็นบทเรียนและภาพสะท้อนของ “การให้” เพื่อให้ประชาชนคนไทยมีสุขภาพที่ดี

พระมหากรุณาธิคุณต่อโรงพยาบาลศรีนครินทร์ และคณะแพทยศาสตร์ มหาวิทยาลัยขอนแก่น วันที่ [23 มิถุนายน](https://th.wikipedia.org/wiki/23_%E0%B8%A1%E0%B8%B4%E0%B8%96%E0%B8%B8%E0%B8%99%E0%B8%B2%E0%B8%A2%E0%B8%99) [พ.ศ. 2518](https://th.wikipedia.org/wiki/%E0%B8%9E.%E0%B8%A8._2518) [คณะแพทยศาสตร์](https://th.wikipedia.org/wiki/%E0%B8%84%E0%B8%93%E0%B8%B0%E0%B9%81%E0%B8%9E%E0%B8%97%E0%B8%A2%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%82%E0%B8%AD%E0%B8%99%E0%B9%81%E0%B8%81%E0%B9%88%E0%B8%99) ได้เริ่มเปิดอาคารชั่วคราวเพื่อการเรียนการสอนของนักศึกษาแพทย์และให้บริการประชาชน โดยใช้อาคารโรงพยาบาลบริเวณสีฐาน ซึ่งเป็นอาคารไม้ชั้นเดียว เรียกว่า "โรงพยาบาลฮัท" (Hut Hospital) ต่อมาโรงพยาบาลศรีนครินทร์ได้กำเนิดขึ้น เพื่อให้ประชาชนในภาคตะวันออกเฉียงเหนือ ได้รับบริการจากสถานพยาบาลในระดับมหาวิทยาลัย พระบาทสมเด็จพระเจ้าอยู่หัว รัชกาลที่ 9 ได้เสด็จพระราชดำเนินมาทรงวางศิลาฤกษ์ ณ อาคารโรงพยาบาลศรีนครินทร์ เมื่อวันที่ [19 กุมภาพันธ์](https://th.wikipedia.org/wiki/19_%E0%B8%81%E0%B8%B8%E0%B8%A1%E0%B8%A0%E0%B8%B2%E0%B8%9E%E0%B8%B1%E0%B8%99%E0%B8%98%E0%B9%8C) [พ.ศ. 2519](https://th.wikipedia.org/wiki/%E0%B8%9E.%E0%B8%A8._2519) และมีพระบรมราชโองการพระราชทานนามว่า "โรงพยาบาลศรีนครินทร์" ตามพระนามของสมเด็จพระศรีนครินทราบรมราชชนนี ได้อัญเชิญพระรูปจำลองสมเด็จพระศรีนครินทราบรมราชชนนี และสมเด็จพระมหิตลาธิเบศร์อดุลยเดชวิกรม พระบรมราชชนก ขึ้นประดิษฐานบนแท่นหน้าโรงพยาบาล

ศรีนครินทร์ ในวันที่ **12 ธันวาคม 2524**  พระบาทสมเด็จพระเจ้าอยู่หัว รัชกาลที่ 9 ได้เสด็จพระราชดำเนินเปิดโรงพยาบาลศรีนครินทร์ วันที่ **15 ธันวาคม 2526** ในปี 2528 ตั้งกองทุนการกุศลสมเด็จย่า เพื่อช่วยเหลือด้านการรักษาพยาบาลในโรงพยาบาลศรีนครินทร์ มหาวิทยาลัยขอนแก่น และต่อมาเปลี่ยนเป็น “กองทุนวันศรีนครินทร์” ต่อมาได้กำหนดให้วันที่ 18 กรกฏาคม ของทุกปี เป็น “วันศรีนครินทร์”